wannaphong/clean_thaiwikipedia huggingface dataset:
# โบอิง บี-29 ซูเปอร์ฟอร์เทรส
โบอิง บี-29 ซูเปอร์ฟอร์เทรส เป็นเครื่องบินทิ้งระเบิดหนัก เครื่องยนต์ใบพัด 4 เครื่อง ออกแบบโดยโบอิง ใช้งานโดยกองทัพอากาศสหรัฐอเมริกา ในช่วงปลายสงครามโลกครั้งที่สอง ถึงสงครามเกาหลี 

บี-29 เป็นเครื่องบินที่มีขนาดใหญ่ที่สุดในช่วงสงครามโลกครั้งที่สอง และล้ำสมัยที่สุดในยุคนั้น เช่น ระบบปรับความดันห้องโดยสาร ระบบควบคุมการยิงด้วยไฟฟ้า ป้อมปืนกลควบคุมด้วยรีโมท จึงได้รับฉายาว่า "ซูเปอร์ฟอร์เทรส"  โดยใช้เป็นเครื่องบินหลักในการปฏิบัติการทางอากาศต่อจักรวรรดิญี่ปุ่นในช่วงปลายสงครามโลกครั้งที่สอง ที่โด่งดังที่สุดคือการบรรทุกระเบิดปรมาณูในการโจมตีเมืองฮิโรชิมะและนางาซากิ เพื่อยุติสงครามโลกครั้งที่สอง

 คุณลักษณะ (บี-29) 
thumb|บี-29
 ผู้สร้าง: โบอิง (สหรัฐ)
 ประเภท: เครื่องบินทิ้งระเบิด
 เครื่องยนต์: เครื่องยนต์ลูกสูบรูปดาว ไรท์ อาร์-3350-23 ดูเพล็กซ์-ไซโคลน จำนวน 18 สูบ พร้อมเทอร์โบชาร์จเจอร์ ให้กำลัง 2,200 แรงม้า 4 เครื่อง
 กางปีก: 43.05 เมตร
 ยาว: 30.18 เมตร
 สูง: 8.46 เมตร
 พื้นที่ปีก: 161.3 ตารางเมตร
 น้ำหนักเปล่า: 33,793 กิโลกรัม
 น้ำหนักวิ่งขึ้นสูงสุด: 60,555 กิโลกรัม
 อัตราเร็วสูงสุด: 575 กิโลเมตร/ชั่วโมง
 อัตราไต่: 4.6 เมตร/ วินาที
 รัศมีทำการรบ: 5,230 กิโลเมตร
 พิสัยบินไกลสุด: 9,000 กิโลเมตร
 อาวุธ: ปืนใหญ่อากาศป้องกัน M2 ขนาด 20 มม. 1 กระบอก / ปืนกลป้องกัน Browning M2/ANs ขนาด 12.7 มม. 12 กระบอก
 ระเบิดขนาด 9,100 กก.
# ปลาสีขน
ปลาสีขนหางกิ่ว ตามพจนานุกรมฉบับราชบัณฑิตยสถาน พ.ศ. 2542 หรือ ปลาหางกิ่วหม้อ หรือ ปลากะมงตาแดง หรือ ปลากะมงตาโต   เป็นปลาทะเลกระดูกแข็งชนิดหนึ่ง ในวงศ์ปลาหางแข็ง (Carangidae)

มีลำตัวค่อนข้างอ้วน ยาวเรียว หัวมีขนาดใหญ่และป้อม ปากกว้าง เกล็ดมีขนาดปานกลางบริเวณเส้นข้างลำตัวมีเกล็ดขนาดใหญ่แข็งคม โดยเฉพาะบริเวณโคนหาง ตามีขนาดใหญ่อยู่เกือบสุดปลายจะงอยปาก ครีบอกยาวเรียวแหลม ครีบหลังยาวแยกเป็นสองอัน อันที่เป็นก้านครีบแข็งสั้น อันอ่อนส่วนหน้ายกสูงขึ้นและมีขนาดใกล้เคียงกับครีบก้น ครีบท้องมีขนาดเล็กอยู่ใต้ครีบอก ครีบหางปลายเป็นแฉกลึก พื้นลำตัวด้านบนเป็นสีน้ำเงินปนเขียว

จัดเป็นปลาที่มีขนาดใหญ่อีกชนิดหนึ่งของวงศ์นี้ มีขนาดโตเต็มที่ได้ถึง 120 เซนติเมตร หนัก 18 กิโลกรัม แต่ขนาดโดยเฉลี่ยราว 40-60 เซนติเมตร มีพฤติกรรมอยู่รวมกันเป็นฝูง พบกระจายพันธุ์ในมหาสมุทรเขตร้อน ได้แก่ มหาสมุทรแปซิฟิก และมหาสมุทรอินเดีย อย่างกว้างขวาง ตั้งแต่แคลิฟอร์เนีย, เอกวาดอร์, แอฟริกาใต้, ญี่ปุ่นทางตอนเหนือ จนถึงออสเตรเลียด้วย สำหรับในน่านน้ำไทยจะพบชุกชุมบริเวณช่องเกาะคราม, แสมสาร, เกาะเต่า ในฝั่งอ่าวไทย และฝั่งทะเลอันดามัน โดยมักจะอยู่รวมกันบางครั้งอาจพบได้ใต้โป๊ะ เป็นต้น และพบได้ถึงแหล่งน้ำจืดChecklist of Freshwater Fishes of Thailand

เป็นปลาที่มีรสชาติดี จึงนิยมบริโภคเป็นอาหาร และตกเป็นเกมกีฬาหางกิ่วหม้อ จากสนุกดอตคอม และเลี้ยงเป็นปลาสวยงามในน้ำจืด หรือน้ำกร่อย โดยเลี้ยงกันตั้งแต่ยังเล็ก ๆ เหมือนเช่นปลากะมงพร้าว  (C. ignobilis) ซึ่งอยู่ในสกุลเดียวกัน แต่มีขนาดใหญ่กว่า หน้า 123-128, Amphidromous story สุดยอดนักล่า ปลาสองน้ำ คอลัมน์ Wild Ambition โดย ชวิน ตันพิทยคุปต์, กิตติพงษ์ จารุธาณินทร์, นันทวัฒน์ โชติสุวรรณ. นิตยสาร Aquarium Biz ปีที่ 3 ฉบับที่ 35: พฤษภาคม 2013
# ดับเบิลยูซีดับเบิลยู เมย์เฮม
ดับเบิลยูซีดับเบิลยู เมย์เฮม เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง โดยจัดขึ้นครั้งแรกเมื่อปี ค.ศ. 1999 ถึง ค.ศ. 2000 รวม 2 ครั้ง เป็นรายการเพย์-เพอร์-วิวนี้ที่มาแทนรายการ ดับเบิลยูซีดับเบิลยู เวิลด์วอร์ 3

วันที่และสถานที่ของดับเบิลยูซีดับเบิลยู เมย์เฮม
#ชื่อศึกวันที่จัดเมืองที่จัดสถานที่จัดคู่เอกเมย์เฮม (1999)http://www.ddtdigest.com/updates/1999113p.htmToronto, OntarioAir Canada Centreเมย์เฮม (2000)http://www.ddtdigest.com/updates/2000114p.htmMilwaukee, WisconsinU.S. Cellular Arena

ดูเพิ่ม
รายชื่อรายการเพย์-เพอร์-วิวของดับเบิลยูซีดับเบิลยู
เวิลด์แชมเปี้ยนชิพเรสต์ลิง
# ปลามง
ปลามง หรือ ปลากะมง หรือ ปลาม่ง  เป็นสกุลของปลาทะเลกระดูกแข็งสกุลหนึ่ง ในวงศ์ปลาหางแข็ง (Carangidae) ใช้ชื่อสกุลว่า Caranx (/คา-แรงก์/)

จัดเป็นปลาที่มีขนาดกลางและใหญ่ในวงศ์นี้ มีลักษณะโดยรวม คือ ลำตัวแบนข้างเล็กน้อย หน้าครีบก้นมีหนามแข็ง 2 อันพับได้ คอดหางแคบ เกล็ดบนเส้นข้างตัวมีขนาดใหญ่ เป็นเหลี่ยมแข็งโดยเฉพาะที่บริเวณคอดหาง ส่วนหัวสั้นทู่ มีสีลำตัวเป็นสีขาวและสีเงิน อยู่รวมกันเป็นฝูง  เป็นปลาที่กินเนื้อ ได้แก่ ปลาชนิดอื่น ๆ และสัตว์น้ำขนาดเล็กกว่าเป็นอาหาร

มีทั้งหมด 18 ชนิด (ดูในตาราง) โดยชนิดที่ใหญ่ที่สุด คือ ปลากะมงพร้าว (C. ignobilis) ที่มีความยาวเต็มที่ได้ถึง 1.4 เมตร

พบกระจายพันธุ์ทั่วไปในทะเลและมหาสมุทรเขตร้อนและเขตอบอุ่น บางครั้งอาจเข้าหามากินในแหล่งน้ำกร่อย นิยมตกเป็นเกมกีฬา และใช้เนื้อในการบริโภคเป็นอาหาร

ซึ่งปลาในสกุลนี้ ยังมีชื่อเรียกอื่น อีก เช่น "ปลากะม่ง", "ปลาสีกุน" หรือ "ปลาหางกิ่ว" ซึ่งเป็นการเรียกทับซ้อนกับปลาสกุลอื่นที่อยู่ในวงศ์เดียวกันนี้ด้วยม่ง ๑ น. ตามพจนานุกรมฉบับราชบัณฑิตยสถาน พ.ศ. 2542
# ดับเบิลยูซีดับเบิลยู เวิลด์วอร์ 3
ดับเบิลยูซีดับเบิลยู เวิลด์วอร์ 3 เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง โดยจัดขึ้นครั้งแรกเมื่อปี ค.ศ. 1995 ถึง ค.ศ. 1998 รวม 4 ครั้ง ต่อมาในปี ค.ศ. 1999 รายการเพย์-เพอร์-วิวนี้ได้เปลี่ยนมาเป็นรายการ ดับเบิลยูซีดับเบิลยู เมย์เฮม โดยจะมี แมทช์การปล้ำ เวิลด์วอร์ 3

กฎของแมทช์การปล้ำ เวิลด์วอร์ 3
แมทช์การปล้ำ เวิลด์วอร์ 3 ซึ่งจะคลายคลึงกับแมทช์การปล้ำรอยัลรัมเบิล โดยจะแตกต่างกันตรงที่แมทช์การปล้ำ เวิลด์วอร์ 3 จะมีเวที 3 เวที โดยมีกฎของแมทช์การปล้ำ เวิลด์วอร์ 3 ดังนี้
การปล้ำแมทช์นี้จะมีนักมวยปล้ำออกมาพร้อมกัน 60 คน ก่อน 
แมทช์การปล้ำ จะเริ่มต้นด้วยนักมวยปล้ำ 60 คน  ทั้งหมดใน 3 เวที เมื่อระฆังดัง
การเริ่มต้นอยู่นี้ เพื่อให้สามารถคัดออกจากการปล้ำ ต้องถูกโยนเชือกผ่านเชือกเส้นที่ 3 ด้านบนสุด และมีเท้าทั้ง 2 สัมผัสพื้น กฎนี้ถูกแก้ไขเพิ่มเติมในปี ค.ศ. 1998 เพื่อให้สามารถคัดออก ถ้าคนใดออกจากเวที ในทางใดทางหนึ่งนอกเหนือจากการกดนับ 3 และการทำให้ยอมแพ้ และ การทำฟาล์ว
เมื่อนักมวยปล้ำ 30 คนยังคงอยู่ที่พวกเขาย้ายไปเวทีกลางและการแข่งขันอย่างต่อเนื่อง กฎนี้ถูกแก้ไขเพิ่มเติมในปีค.ศ. 1998 เพื่อให้คู่ปล้ำมีการย้ายไปยังเวทีกลางเมื่อนักมวยปล้ำ 40 คนถูกคัดออก
นักมวยปล้ำคนสุดท้ายที่ยืนอยู่ในเวทีจะถือว่าเป็นผู้ชนะ

วันที่และสถานที่ของดับเบิลยูซีดับเบิลยู เวิลด์วอร์ 3http://www.twnpnews.com/information/WCW/ww3.html
#ชื่อศึกวันที่จัดเมืองที่จัดสถานที่จัดผู้ชนะแมทช์การปล้ำเวิลด์วอร์ 3http://www.twnpnews.com/information/WCW/wcwsuper.htmlเวลาแมทช์การปล้ำเวิลด์วอร์ 3 (1995)Norfolk, VirginiaNorfolk Scopeแรนดี ซาเวจ29:40เวิลด์วอร์ 3 (1996)Norfolk, VirginiaNorfolk Scopeเดอะไจแอนท์28:21เวิลด์วอร์ 3 (1997)Auburn Hills, MichiganThe Palace of Auburn Hillsสก็อตต์ ฮอลล์29:48เวิลด์วอร์ 3 (1998)Auburn Hills, MichiganThe Palace of Auburn Hillsเควิน แนช22:33

ดูเพิ่ม
รายชื่อรายการเพย์-เพอร์-วิวของดับเบิลยูซีดับเบิลยู
เวิลด์แชมเปี้ยนชิพเรสต์ลิง
# ปลาหางแข็ง
ปลาหางแข็ง หรือ ปลาแข้งไก่  เป็นปลาทะเลกระดูกแข็งชนิดหนึ่ง ในวงศ์ปลาหางแข็ง (Carangidae)

จัดเป็นเพียงชนิดเดียวเท่านั้นที่อยู่ในสกุล Megalaspisจาก ITIS.gov 

มีลำตัวเรียวยาวคล้ายกระสวย หัวค่อนข้างแหลมตากลมโต ปากกว้าง หางยาวเรียวและคอด บริเวณโคนหางมีเกล็ดแข็งที่มีลักษณะคล้ายขาไก่ หรือแข้งไก่ อันเป็นที่มาของชื่อเรียก ครีบหลังและครีบก้นมีครีบฝอย ครีบหูเรียวโค้งคล้ายเคียว ลำตัวสีน้ำเงินปนเขียว ด้านหลังมีสีเขียวเข้ม 

มีความยาวเต็มที่ได้ถึง 80 เซนติเมตร และหนักได้ถึง 40 [กิโลกรัม แต่ขนาดโดยเฉลี่ยจะอยู่ที่ 20-30 เซนติเมตร มีพฤติกรรมอยู่รวมตัวกันเป็นฝูง  หากินทั้งบริเวณกลางน้ำและผิวน้ำ โดยกินปลาขนาดเล็กและสัตว์น้ำชนิดต่าง ๆ เป็นอาหาร

มีการกระจายพันธุ์ในเขตร้อนและเขตอบอุ่นของมหาสมุทรแปซิฟิกและมหาสมุทรอินเดีย ตั้งแต่ชายฝั่งแอฟริกาตะวันออก, อ่าวเปอร์เซีย, ทะเลแดง, อ่าวเอเดน, หมู่เกาะอันดามันและนิโคบาร์, ทะเลอันดามัน, อ่าวไทย, ทะเลจีนใต้, ทะเลญี่ปุ่น, ทะเลตะวันออก จนถึงออสเตรเลีย

จัดเป็นปลาเศรษฐกิจที่มีความสำคัญมากชนิดหนึ่ง โดยนิยมนำไปแปรรูปเป็นปลาแห้งและปลากระป๋องMegalaspis cordyla จากสนุกดอตคอม
# วงศ์ปลาขี้ตังเบ็ด
วงศ์ปลาขี้ตังเบ็ด  เป็นวงศ์ของปลาทะเลวงศ์หนึ่ง ใช้ชื่อวงศ์ว่า Acanthuridae ในอันดับปลากะพง (Perciformes)

มีรูปร่างโดยรวม คือ มีลำตัวสั้นหรือค่อนข้างยาวรูปไข่ ด้านข้างแบน ส่วนหลังและส่วนท้องโค้งเล็กน้อย เกล็ดมีขนาดเล็กมากเป็นแบบบางเรียบ มีก้านครีบที่โคนหางสามารถขยับได้ ปากมีขนาดเล็ก มีฟันแบบฟันตัดเพียงแถวเดียว ไม่มีฟันที่เพดานปาก จะงอยปากไม่มีลักษณะเป็นท่อสั้น ครีบหลังมีก้านครีบแข็ง 4-9 ก้าน ไม่แยกจากครีบอ่อน ครีบก้นมีก้านครีบแข็ง 2-3 ก้าน เส้นข้างลำตัวสมบูรณ์ ครีบหางตัดตรงหรือเว้าแบบพระจันทร์เสี้ยว เกล็ดบนลำตัวบางครั้งพบว่าค่อนข้างหยาบ ในขณะที่อายุยังน้อยไม่มีเกล็ด  ลักษณะเด่นของปลาในวงศ์นี้ คือ มีเกล็ดที่พัฒนาบริเวณส่วนโคนหางและครีบหางที่มีขนาดเล็กแต่แหลมคมมาก ใช้สำหรับป้องกันตัวและเป็นที่มาของชื่อเรียก และเป็นส่วนสำคัญในการอนุกรมวิธาน กินสาหร่าย และหญ้าทะเลที่ขึ้นอยู่บนหิน และปะการังเป็นอาหาร หรือบางชนิดกินสัตว์ไม่มีกระดูกสันหลังขนาดเล็กเป็นอาหาร  ส่วนใหญ่มีสีสันที่สวยสดงดงาม[ Family Acanthuridae ]

มีทั้งหมด 6 สกุล (ดูในตาราง) ประมาณ 83 ชนิดจาก ITIS.gov  มีขนาดโดยเฉลี่ยทั่วไป 15-40 เซนติเมตร นิยมเลี้ยงเป็นปลาสวยงาม กระจายพันธุ์อยู่ในแนวปะการังเขตร้อนและเขตอบอุ่นทั่วโลก
# รักจัดหนัก
รักจัดหนัก (Love, Not Yet) เป็นภาพยนตร์ไทย ฉายเมื่อวันที่ 1 กันยายน พ.ศ. 2554 สร้างโดย ออกไปเดิน ของคุณสุภาพ หริมเทพาธิป อดีตบรรณาธิการนิตยสารไบโอสโคป เป็นภาพยนตร์วัยรุ่นแนวโรแมนติก-ดราม่า ที่มีเรื่องเพศสัมพันธ์เป็นส่วนเกี่ยวข้องในการดำเนินเรื่อง ถ่ายทอดผ่านภาพยนตร์สั้น 3 เรื่อง นำแสดงโดยนักแสดงหน้าใหม่เกือบทั้งหมด โดยมีนักแสดงมากประสบการณ์อย่าง จินตหรา สุขพัฒน์ ร่วมแสดงในเรื่องนี้ด้วย

ภาพยนตร์ได้รับการกล่าวขวัญแบบปากต่อปากในเครือข่ายทางสังคมออนไลน์อย่างเช่นเฟซบุ๊ก"รักจัดหนัก" (Love, Not Yet) หนังใหม่ "สุดเสียว" ที่กำลังถูกพูดถึงแบบปากต่อปากในเฟซบุ๊ก แต่กลับไม่ประสบผลสำเร็จในแง่รายได้การเข้าฉาย สิ้นสุดรายได้ที่ 8.37 ล้านบาท

 เรื่องย่อ 
 ไปเสม็ด  

 เป็นแม่เป็นเมีย 

 ทอมแฮ้ง 

 ตัวละคร 

 นักแสดง 
นักแสดงจากเรื่อง รักจัดหนัก แบ่งตามตอนต่างๆ จำนวน 3 ตอน
 ไปเสม็ด  
 ศิครินทร์ ผลยงค์ (ฟลุค) รับบทเป็น วิท
 ศิตา มหารวิเดชากร (ปลายฟ้า) รับบทเป็น แอน
 เป็นแม่เป็นเมีย 
 รัชพล แย้มแสง (มิวสิก เอเอฟ 4) รับบทเป็น ม่อน
 วรรณิศร เลาหมนตรี (ชะเอม สตรอเบอร์รี่ชีสเค้ก) รับบทเป็น อิ๋ง
 ทอมแฮ้ง 
 อริสสรา เลอมวณ (แพรว) รับบทเป็น นัท
 นภัสสร เอี่ยมเจริญ (ครีม) รับบทเป็น เนม
 จินตหรา สุขพัฒน์ (แหม่ม) รับบทเป็น แม่ของนัท

 ผู้กำกับภาพยนตร์ 
 ก่อน (ตอนเปิดหัว) : เมธัส ฉายชยานนท์
 ไปเสม็ด : ไพรัช คุ้มวัน, ภาส พัฒนกำจร 
 เป็นแม่เป็นเมีย : อนุชิต มวลพรม
 ทอมแฮ้ง : อินทิรา เจริญปุระ, ชาคร ไชยปรีชา

 เพลงประกอบภาพยนตร์ 
 สิเฮ็ดจังได๋ ร้องโดย คณะปัจฉิมลิขิต
 ข้างๆ กัน ร้องโดย มิวสิก เอเอฟ 4
 โบยบิน ร้องโดย SOUNDLANDING

 การตอบรับ 
 คำวิจารณ์ 

 การฉายและรายได้ 

 รางวัล 
 รางวัล Starpics Thai Films Awards ครั้งที่ 9
 นักแสดงสมทบหญิงยอดเยี่ยม (อริสสรา เลอมวณ)ประกาศผลรางวัล Starpics Thai Films Awards ครั้งที่ 9

 เกี่ยวกับภาพยนตร์ 
 รักจัดหนัก เป็นภาพยนตร์ที่ได้มีการจัดทำแอปพลิเคชันเกมบนโทรศัพท์มือถือ โดยมุ่งเน้นความรู้ความเข้าใจเกี่ยวกับเรื่องเพศของวัยรุ่นไทยอย่างถูกต้องผ่านเกม'รักจัดหนัก'เดอะ เกม
# วงศ์ปลานกขุนทอง
วงศ์ปลานกขุนทอง (Labridae) เป็นวงศ์ของปลาทะเลปลากระดูกแข็งวงศ์หนึ่ง ใช้ชื่อวงศ์ว่า Labridae ในLabriformes

มีรูปร่างโดยรวม คือ ลำตัวค่อนข้างยาว แบนข้าง ริมฝีปากหนา สามารถยืดหดได้ กระดูกพรีแม็คซิลลารี เพดิเคิลส์เจริญดี โดยปกติมีฟันแบบฟันเขี้ยวแหลม หรือฟันตัดเพียงแถวเดียว ฟันที่หลอดคอมีขนาดใหญ่พัฒนาดี ไม่มีฟันบนกระดูกโวเมอร์และกระดูกพาลาติน เกล็ดที่ปกคลุมลำตัวมีขนาดใหญ่เป็นแบบขอบเรียบ เส้นข้างลำตัวอาจขาดตอนหรือสมบูรณ์ เป็นปลาที่มีสีสันสดใสสวยงาม รูปร่างลำตัวมีหลายรูปแบบ อาศัยอยู่ในแนวปะการัง หรือกองหินใต้น้ำ

มีขนาดรูปร่างแตกต่างหลากหลายกันมาก ตั้งแต่มีความยาวเพียง 20 เซนติเมตร ไปจนถึงเกือบ 3 เมตร ในปลานกขุนทองหัวโหนก (Cheilinus undulatus) ซึ่งเป็นชนิดที่มีขนาดใหญ่ที่สุดในวงศ์นี้ และจัดเป็นปลากระดูกแข็งที่มีขนาดใหญ่ที่สุดชนิดหนึ่งที่พบได้ในแนวปะการังคอลัมน์ Blue Planet ตอน จักรพรรดิ...ใต้สมุทร Cheilinus undulatus หน้า 137-140 นิตยสาร Aquarium Biz ฉบับที่ 13 ปีที่ 2 ประจำเดือนกรกฎาคม 2011

มี 81 สกุลจาก ITIS.gov  พบมากกว่า 600 ชนิด นอกจากปลานกขุนทองหัวโหนกแล้ว ยังมีชนิดอื่น ๆ ที่รู้จักกันดี อาทิ ปลานกขุนทอง (Halichoeres kallochroma) เป็นต้น[ Family Labridae (Labridae & Coridae) ]

 การจำแนกประเภท 
 กลุ่มย่อย และ เผ่า 

 สกุล 

เส้นเวลา

รูปภาพ
# ดับเบิลยูซีดับเบิลยู ฮาโลวีน ฮาวอค
ดับเบิลยูซีดับเบิลยู ฮาโลวีน ฮาวอค เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง โดยจัดขึ้นครั้งแรกเมื่อปี ค.ศ. 1989 ถึง ค.ศ. 2000 รวม 12 ครั้ง ต่อมารายการเพย์-เพอร์-วิวนี้ได้ยุติลง หลังจากที่ เวิลด์เรสต์ลิงเฟดดิเรชั่น ได้ซื้อสมาคมของ เวิลด์แชมเปี้ยนชิพเรสต์ลิง ไปในปี ค.ศ. 2001 

วันที่และสถานที่ของฮาโลวีน ฮาวอค
__NOTOC__
ชื่อศึกวันที่จัดเมืองที่จัดสถานที่จัดคู่เอกเนชันนัลเรสต์ลิงอัลไลแอนซ์ฮาโลวีน ฮาวอค (1989)Philadelphia, PennsylvaniaPhiladelphia Civic Centerฮาโลวีน ฮาวอค (1990)Chicago, IllinoisUIC Pavilionเวิลด์แชมเปี้ยนชิพเรสต์ลิงฮาโลวีน ฮาวอค (1991)Chattanooga, TennesseeUTC Arenaฮาโลวีน ฮาวอค (1992)Philadelphia, PennsylvaniaPhiladelphia Civic Centerฮาโลวีน ฮาวอค (1993)New Orleans, LouisianaLakefront Arenaฮาโลวีน ฮาวอค (1994)Detroit, MichiganJoe Louis Arenaฮาโลวีน ฮาวอค (1995)Detroit, MichiganJoe Louis Arenaฮาโลวีน ฮาวอค (1996)Las Vegas, NevadaMGM Grand Garden Arenaฮาโลวีน ฮาวอค (1997)Las Vegas, NevadaMGM Grand Garden Arenaฮาโลวีน ฮาวอค (1998)Las Vegas, Nevada MGM Grand Garden Arenaฮาโลวีน ฮาวอค (1999)Las Vegas, NevadaMGM Grand Garden Arenaฮาโลวีน ฮาวอค (2000)Las Vegas, NevadaMGM Grand Garden Arena

ดูเพิ่ม
รายชื่อรายการเพย์-เพอร์-วิวของดับเบิลยูซีดับเบิลยู
เวิลด์แชมเปี้ยนชิพเรสต์ลิง
# การทิ้งระเบิดโตเกียว
การทิ้งระเบิดที่โตเกียว  หรือมักเรียกว่า การทิ้งระเบิดเพลิง (firebombing) เป็นส่วนหนึ่งของการตีโฉบฉวยทางอากาศต่อญี่ปุ่นโดยกองทัพอากาศสหรัฐอเมริการะหว่างการทัพแปซิฟิกในสงครามโลกครั้งที่สอง ฝ่ายสหรัฐดำเนินการตีโฉบฉวยขนาดเล็กต่อกรุงโตเกียวในเดือนเมษายน ค.ศ. 1942 โดยมีผลกระทบด้านขวัญกำลังใจอย่างใหญ่หลวง การทิ้งระเบิดทางยุทธศาสตร์และการทิ้งระเบิดเขตเมืองเริ่มขึ้นใน ค.ศ. 1944 หลังเครื่องบินทิ้งระเบิดพิสัยไกล บี-29 ซูเปอร์ฟอร์เทรส เข้าประจำการ ซึ่งแต่แรกใช้งานจากจีนและภายหลังจากหมู่เกาะมาเรียนา การตีโฉบฉวยด้วยบี-29 จากหมู่เกาะมาเรียนาเริ่มตั้งแต่วันที่ 17 พฤศจิกายน ค.ศ. 1944 และดำเนินไปกระทั่งวันที่ 15 สิงหาคม ค.ศ. 1945 ซึ่งเป็นวันที่ญี่ปุ่นยอมแพ้Craven, Wesley Frank, and James Lea Cate, eds. The Army Air Forces in World War II, Volume Five, the Pacific: Matterhorn to Nagasaki June 1944 to August 1945. Chicago: University of Chicago Press, 1953, page 558. การตีโฉบฉวยทางอากาศใน ปฏิบัติการสถานที่ชุมนุม เมื่อวันที่ 9-10 มีนาคม ค.ศ. 1945 ภายหลังมีการประเมินว่าเป็นการตีโฉบฉวยทิ้งระเบิดเที่ยวเดียวครั้งที่สร้างความเสียหายมากที่สุดในประวัติศาสตร์
# วงศ์ปลาข้างตะเภา
วงศ์ปลาข้างตะเภา หรือ วงศ์ปลาข้างลาย  เป็นวงศ์ของปลากระดูกแข็งวงศ์หนึ่ง ใช้ชื่อวงศ์ว่า Terapontidae อยู่ในอันดับปลากะพง (Perciformes)

มีลำตัวค่อนข้างสั้นแบบรูปสี่เหลี่ยมมุมฉากแบนข้าง เกล็ดมีขนาดเล็ก หรือขนาดปานกลาง แบบเกล็ดสาก ปากมีขนาดเล็กเฉียงเล็กน้อย ขอบของกระดูกพรีโอเพอร์คูลัมเป็นหยัก และกระดูกโอเพอร์คูลัมมีก้านครีบแข็ง 2 อัน ครีบหลังทั้งสองติดกันแต่มีรอยเว้าให้เห็นว่าแบ่งออกจากกันได้ ครีบหลังมีก้านครีบแข็งจำนวน 11–14 อัน ครีบหางกลม ตัดตรง หรือเว้าเล็กน้อย ครีบท้องอยู่หลังฐานของครีบอกมีก้านครีบแข็งที่แข็งแรง 1 อัน และก้านครีบอ่อนที่แตกปลาย 5 ก้าน

จัดเป็นปลาขนาดเล็ก พบกระจายพันธุ์อยู่แถบชายฝั่งมหาสมุทรอินเดียและมหาสมุทรแปซิฟิก ในบางชนิดจะพบได้ในแหล่งน้ำกร่อยหรือน้ำจืดด้วย 

มีทั้งหมด 15 สกุล 53 ชนิด เช่น ปลาข้างตะเภาลายโค้ง (Terapon jarbua), ปลาข้างตะเภาเกล็ดใหญ่ (T. theraps), ปลาข้างตะเภาเกล็ดเล็ก (T. puta), ปลาข้างลายสี่แถบ (Pelates quadrilineatus) เป็นต้น
# อันดับปลาฉลามครีบดำ
อันดับปลาฉลามครีบดำ เป็นอันดับของปลากระดูกอ่อนในชั้นย่อยปลาฉลาม ใช้ชื่ออันดับว่า Carcharhiniformes

มีลักษณะโดยรวม คือ มีครีบหลังสองตอน ไม่มีหนามแข็งหน้าครีบหลัง มีช่องเปิดเหงือกห้าช่องอยู่ทางด้านข้างของส่วนหัว ส่วนใหญ่มีช่องรับน้ำขนาดเล็กอยู่หลังตา หรือบางชนิดไม่มี ไม่มีหนวดที่จมูก ไม่มีร่องเชื่อมระหว่างจมูกและปาก ไม่มีแผ่นหนังบริเวณมุมปาก  ปากมีขนาดใหญ่ กว้าง โค้งแบบพระจันทร์เสี้ยว  ฟันมีหลายรูปแบบด้านหน้าเป็นแบบฟันเขี้ยวแหลมคมทางตอนท้ายมักเป็นฟันบด ช่องที่ 3-5 มักอยู่เหนือฐานครีบอก ไม่มีซี่กรองเหงือก ตามีหนังหุ้ม  ลำไส้เป็นแบบบันไดวน หรือ แบบม้วน สามารถแบ่งออกได้เป็น 8 วงศ์ คือ
[ Order Carcharhiniformes ]
Carcharhinidae 
Hemigaleidae 
Leptochariidae 
Proscylliidae 
Pseudotriakidae 
Scyliorhinidae 
Sphyrnidae 
Triakidaeจาก ITIS.gov 

โดยปลาฉลามที่อยู่ในอันดับ เป็นปลาฉลามส่วนใหญ่ที่รับรู้และรู้จักกันดี เช่น ปลาฉลามครีบดำ (Carcharhinus melanopterus), ปลาฉลามหัวค้อน (Sphyrna spp.), ปลาฉลามแม่น้ำ (Glyphis spp.) เป็นต้น
# อันดับปลาฉลามขาว
อันดับปลาฉลามขาว เป็นอันดับของปลากระดูกอ่อนในชั้นปลาฉลามอันดับหนึ่ง ใช้ชื่อว่า Lamniformes 

มีลักษณะโดยรวม คือ มีช่องเปิดเหงือกด้านละ 5 ช่อง ช่องเปิดเหงือกช่องที่ 4 และช่องที่ 5 อยู่เหนือฐานของครีบอก ไม่มีช่องรับน้ำบริเวณด้านหลังของตาหรือถ้ามีจะมีขนาดเล็ก จมูกไม่มีหนวด และไม่มีร่องเชื่อมระหว่างจมูก และปาก ตาอยู่ทางด้านข้างของส่วนหัวเยื้องขึ้นมาทางด้านบนเล็กน้อย ครีบหลังทั้งสองครีบไม่มีหนามแข็งอยู่ทางด้านหน้า มีครีบหลัง 2 ครีบ มีครีบก้น ปากกว้างเป็นแบบพระจันทร์เสี้ยวมุมปากอยู่ทางด้านหลังของตา จะงอยปากแหลมเป็นรูปกรวย    [ Order Lamniformes ]

มีทั้งหมดทั้งสิ้น 7 วงศ์ 60 ชนิดที่ยังคงมีชีวิตมาจนถึงปัจจุบันนี้

Alopiidae Bonaparte, 1838   
Cetorhinidae  Gill, 1862  
Lamnidae Müller & Henle, 1838 
Megachasmidae Taylor, Compagno & Struhsaker, 1983  
Mitsukurinidae Jordan, 1898  
Odontaspididae Müller & Henle, 1839  
Pseudocarchariidae Compagno, 1973 จาก ITIS.gov 

โดยปลาฉลามที่เป็นที่รู้จักกันดีที่อยู่ในอันดับนี้ ได้แก่ ปลาฉลามขาว (Carcharodon carcharias), เมกะโลดอน (O. megalodon) ที่สูญพันธุ์ไปแล้ว, ปลาฉลามบาสกิ้น (Cetorhinus maximus), ปลาฉลามเมกาเมาท์ (Megachasma pelagios), ปลาฉลามมาโก้ (Isurus spp.) เป็นต้น
# อันดับปลาฉลามกบ
อันดับปลาฉลามกบ (, อันดับ: Orectolobiformes) เป็นอันดับของปลากระดูกอ่อนอันดับหนึ่ง อยู่ในชั้นปลาฉลาม ใช้ชื่อทางวิทยาศาสตร์ว่า Orectolobiformes

มีลักษณะโดยรวม คือ มีครีบหลัง 2 อัน ไม่มีหนามแข็งที่ครีบหลัง มีครีบหลัง 2 ครีบ มีครีบก้น ปากเล็กอยู่ทางด้านล่าง มีหนวดอยู่ทางด้านหน้าของปาก มีร่องเชื่อมระหว่างจมูกและปาก เรียกว่าโอโรนาซัล กรูฟ หรือ นาโซรัล กรูฟ มีช่องดึงน้ำเข้าจากทางด้านบนบริเวณหลังตา ตั้งแต่ขนาดใหญ่จนถึงขนาดเล็กอยู่ด้านหลังของตา ยกเว้นบางชนิดที่มีช่องเปิดเหงือก 5 ช่อง โดยที่ช่องที่ 4 และช่องที่ 5 อยู่หลังจุดเริ่มต้นของครีบหู ส่วนใหญ่อาศัยอยู่บริเวณพื้นท้องน้ำ ชอบหลบอยู่ระหว่างก้อนหินหรือสาหร่ายหรือแนวปะการัง  แต่บางชนิดก็กินแพลงก์ตอนเป็นอาหาร [ Order Orectolobiformes ]

มีทั้งหมด 43 ชนิด ใน 13 สกุล แบ่งออกเป็น 7 วงศ์ ได้แก่จาก ITIS.gov 

Brachaeluridae Applegate, 1974  
Ginglymostomatidae  Gill, 1862 
Hemiscylliidae Gill, 1862  
Orectolobidae  Gill, 1896
Parascylliidae  Gill, 1862 
Rhincodontidae  (Müller and Henle, 1839)
Stegostomatidae Gill, 1862 

โดยปลาฉลามที่อยู่ในอันดับนี้ ที่เป็นที่รู้จักกันดี ได้แก่ ปลาฉลามเสือดาว (Stegostoma fasciatum), ปลาฉลามกบ (Chiloscyllium punctatum), ปลาฉลามหิน (C. griseum) ซึ่งเป็นปลาที่หากินและอาศัยตามพื้นน้ำ และปลาฉลามวาฬ (Rhincodon typus) ซึ่งเป็นปลาที่กินแพลงก์ตอนเป็นอาหาร และเป็นปลาที่มีขนาดใหญ่ที่สุดในโลกอีกด้วย
# อันดับปลาฉลามหลังหนาม
อันดับปลาฉลามหลังหนาม (, วงศ์: Squaliformes) เป็นอันดับของปลากระดูกอ่อนในชั้นปลาฉลามอันดับหนึ่ง ใช้ชื่อวิทยาศาสตร์ว่า Squaliformes 

มีลักษณะโดยรวม คือ มีลำตัวเป็นรูปทรงกระบอก ส่วนหัวเป็นรูปกรวยไม่แผ่ออกทางด้านข้าง ช่องรับน้ำด้านหลังตามีขนาดเล็กจนถึงมีขนาดใหญ่  จมูกและปากไม่มีร่องเชื่อมติดต่อกัน ตาอยู่ทางด้านข้างของส่วนหัว ปากค่อนข้างกว้างและโค้ง มีหนังที่บริเวณมุมปาก ฟันมีขนาดค่อนข้างใหญ่มีหลายขนาด  มีครีบหลัง 2 ตอน ด้านหน้าครีบหลังอาจมีหรือไม่มีหนามแข็งหน้าครีบหลัง ไม่มีครีบก้น ส่วนใหญ่เป็นปลาฉลามที่มีขนาดเล็ก[ Order Squaliformes ]

แบ่งออกได้เป็น 7 วงศ์ 97 ชนิด

Centrophoridae Bleeker, 1859
Dalatiidae Grey, 1851   
Echinorhinidae Gill, 1862 
Etmopteridae Fowler, 1934 
Oxynotidae Gill, 1872 
Somniosidae Jordan, 1888  
Squalidae Blainville, 1816จาก ITIS.gov 

โดยมีชนิดของปลาฉลามที่เป็นที่รู้จักกันดีในอันดับ เช่น ปลาฉลามหลังหนาม (Squalus mitsukurii), ปลาฉลามน้ำลึก (S. acanthias) เป็นต้น
# กองทหารต่างด้าวฝรั่งเศส
กองทหารต่างด้าวฝรั่งเศส (,) เป็นส่วนรัฐการทหารของกองทัพฝรั่งเศสก่อตั้งเมื่อ ค.ศ. 1831 มีเอกลักษณ์เฉพาะเนื่องจากเป็นกองทหารที่ก่อตั้งขึ้นเฉพาะสำหรับคนต่างด้าวที่สมัครใจรับรัฐการในกองทัพฝรั่งเศส โดยอยู่ภายใต้การบังคับบัญชาของนายทหารฝรั่งเศส ต่อมาได้เปิดให้พลเมืองฝรั่งเศสสมัครเช่นกัน ซึ่งจนถึง ค.ศ. 2007 คิดเป็น 24% ของกำลังพลJean-Dominique Merchet, La Légion s'accroche à ses effectifs 

กองทหารต่างด้าวฝรั่งเศสปัจจุบันรู้จักกันว่าเป็นหน่วยทหารหัวกะทิ ซึ่งการฝึกเน้นไม่เฉพาะแต่ทักษะทางทหารตามแบบเท่านั้น แต่ยังรวมไปถึงขวัญกำลังใจที่เข้มแข็งด้วย เนื่องจากชายมาจากหลายประเทศที่มีวัฒนธรรมแตกต่างกัน การฝึกเช่นนี้จึงเป็นทางแก้ที่ได้รับการยอมรับอย่างกว้างขวางเพื่อสร้างความเข้มแข็งพอให้พวกเขาทำงานเป็นทีมได้
# วงศ์ปลาฉลามพยาบาล
วงศ์ปลาฉลามพยาบาล   เป็นวงศ์ของปลากระดูกอ่อนในอันดับปลาฉลามวงศ์หนึ่ง ใช้ชื่อวงศ์ว่า Ginglymostomatidae จัดอยู่ในอันดับปลาฉลามกบ (Orectolobiformes)

มีรูปร่างโดยรวม คือ ช่องสไปราเคิลมีขนาดเล็กอยู่ด้านหลังของตา หนวดมีขนาดเล็กแต่ยาว ไม่มีร่องด้านขอบนอกของจมูก มีฟันแบบแบนข้างอยู่ทางด้านข้างของขากรรไกร มีครีบหลัง ครีบอก และครีบก้นมีลักษณะเป็นรูปสามเหลี่ยม ครีบอกเรียวยาวคล้ายรูปเคียว มีร่องเชื่อมระหว่างจมูกกับปาก ปากอยู่ทางด้านหน้าของตา ตาอยู่ทางด้านหน้าของส่วนหัว ระยะจากครีบหลังครีบที่สองถึงครีบหางค่อนข้างสั้นกว่าความยาวหัว  ไม่มีหนามแข็งบริเวณหน้าครีบหลัง ครีบหลังครีบแรกมีจุดเริ่มต้นตรงกับจุดเริ่มต้นของครีบท้อง ครีบหางค่อนข้างยาวมากกว่าหนึ่งในสี่ของความยาวทั้งหมดของตัวปลา [ Family Ginglymostomatidae ]

จัดเป็นปลาฉลามขนาดใหญ่ที่สุดที่พบได้ในบริเวณหน้าดินหรือพื้นท้องน้ำ ขนาดใหญ่ที่สุด คือ 4 เมตร มีสีลำตัวสีเขียวหรือสีน้ำตาลตลอดทั้งลำตัว ปกติจะอาศัยและหากินอยู่ในบริเวณหน้าดินหรือพื้นท้องน้ำ หากไม่หากินแล้วจะอยู่นิ่ง ๆ บางครั้งอาจรวมตัวกันหลายสิบตัว มักหลบอยู่ในโพรงหินใต้น้ำในเวลากลางวัน ออกหากินในเวลากลางคืน ลูกเป็นตัว

การจำแนก
แบ่งออกเป็น 3 สกุล 4 ชนิด ได้แก่จาก ITIS.gov 

สกุล Ginglymostoma J. P. Müller & Henle, 1837
Ginglymostoma cirratum Bonnaterre, 1788
Ginglymostoma sp. 

สกุล Nebrius Rüppell, 1837
Nebrius ferrugineus Lesson, 1831

สกุล Pseudoginglymostoma Dingerkus, 1986
Pseudoginglymostoma brevicaudatum Günther, 1867
# คอมมานโด
คอมมานโด ในภาษาอังกฤษ หมายถึง ทหารหรือหน่วยพิเศษ โดยปกติในการใช้ร่วมสมัย คอมมานโด หมายถึง หน่วยทหารราบเบาหัวกะทิหรือกำลังปฏิบัติการพิเศษ ซึ่งมีความเชี่ยวชาญในด้านการขึ้นบกสะเทินน้ำสะเทินบก การกระโดดร่ม การไต่เขาและเทคนิคที่คล้ายกัน เพื่อปฏิบัติการโจมตี เดิมที "คอมมานโด" หมายถึง ชนิดของหน่วยรบ ซึ่งไม่ใช่ปัจเจกบุคคลในหน่วยนั้น

ในกองทัพของประเทศส่วนใหญ่ คอมมานโดมีลักษณะเฉพาะตรงที่มีความเชี่ยวชาญในการโจมตีเป้าหมายทางทหารตามแบบ ในขณะที่หน่วยกำลังพิเศษอื่นมีความเชี่ยวชาญพิเศษในการต่อต้านการก่อการร้าย การลาดตระเวนสอดแนม และการก่อวินาศกรรม อย่างไรก็ดี คำว่า คอมมานโด บางครั้งยังใช้เกี่ยวข้องกับหน่วยที่ปฏิบัติภารกิจอย่างหลัง (รวมทั้งหน่วยตำรวจพลเรือนบางหน่วยด้วย) ทั้งยังต้องมีความสามารถที่สูงถึงจะเข้าหน่วยนี้ได้
# วงศ์ปลาฉลามครีบดำ
วงศ์ปลาฉลามครีบดำ เป็นวงศ์ของปลากระดูกอ่อนจำพวกปลาฉลามวงศ์หนึ่ง ใช้ชื่อวงศ์ว่า Carcharhinidae อยู่ในอันดับปลาฉลามครีบดำ (Carcharhiniformes)

มีรูปร่างโดยรวม คือ เพรียวยาวเป็นทรงกระสวย ครีบหลังมีสองตอน โดยเฉพาะครีบหลังตอนแรกมีลักษณะแหลมสูง ดูเด่น ไม่มีหนามแข็งหน้าครีบหลัง มีช่องเปิดเหงือกห้าช่องอยู่ทางด้านข้างของส่วนหัว ส่วนใหญ่มีช่องรับน้ำขนาดเล็กอยู่หลังตา ตามีทรงกลม ปากเป็นรูปสามเหลี่ยมโค้ง ภายในมีฟันแหลมคมอยู่จำนวนมาก 

เป็นปลาที่มีความว่องไวปราดเปรียวมาก เป็นปลาที่ล่าเหยื่อและหากินบริเวณกลางน้ำและผิวน้ำในบางครั้ง โดยปกติแล้ว จะกินปลาชนิดอื่นเป็นอาหาร โดยอาศัยโครงสร้างฟันที่แหลมคม ประกอบกับการว่ายน้ำที่คล่องแคล่วและรวดเร็วขณะโจมตีกลุ่มปลาฉลาม (Sharks) แต่บางชนิดอาจมีพฤติกรรมโจมตีสัตว์เลี้ยงลูกด้วยนมในทะเล เช่น แมวน้ำ หรือสิงโตทะเล เป็นอาหารได้ด้วย จมูกมีความไวมากสำหรับการได้กลิ่น โดยเฉพาะกลิ่นคาวเลือดและได้ยินเสียงได้ไกลถึง 2 กิโลเมตร[ เบื้องหลังของหูฉลาม ]

ในบางสกุลจะมีพฤติกรรมอย่รวมกันเป็นฝูง ออกลูกเป็นตัว จะอาศัยหากินในทะเลเปิดทั่วโลกในเขตอบอุ่นและเขตร้อน ในบางครั้งอาจเข้าหากินได้ใกล้ชายฝั่งหรือบริเวณที่เป็นน้ำจืดหรือน้ำกร่อย เช่น ปากแม่น้ำหรือป่าชายเลน เช่น ปลาฉลามครีบดำ (Carcharhinus melanopterus), ปลาฉลามหัวบาตร (C. leucas) และปลาฉลามแม่น้ำ (Glyphis spp.) ซึ่งเป็นปลาฉลามเพียงจำพวกเดียวแท้ ๆ ในกลุ่มปลาฉลามที่อาศัยและเติบโตในน้ำจืดสนิท

มีทั้งหมด 12 สกุลจาก ITIS.gov  ประมาณ 57 ชนิด โดยชนิดที่มีขนาดใหญ่ที่สุด คือ ปลาฉลามเสือ (Galeocerdo cuvier) ที่ยาวได้ถึง 7 เมตรปลาฉลามเสือ : จารุจินต์ นภีตะภัฏ

สกุล
Galeocerdo J. P. Müller & Henle, 1837
Scoliodon J. P. Müller & Henle, 1838 
Carcharhinus Blainville, 1816
Glyphis Agassiz, 1843 
Lamiopsis Gill, 1862 
Nasolamia Compagno & Garrick, 1983
Negaprion Whitley, 1940
Prionace Cantor, 1849
Rhizoprionodon Whitley, 1929
Loxodon J. P. Müller & Henle, 1838
Isogomphodon Gill, 1862
Triaenodon J. P. Müller & Henle, 1837